Atvinnuvega- og nýsköpunarráðuneyti

Skúlagötu 5

105 Reykjavík

18. janúar 2021

**Efni: Umsögn RMF um Rannsóknaráætlun Ferðamálastofu 2021 – 2023 – Áætlun um rannsóknir og gagnaöflun í ferðaþjónustu**

Sem fyrr fagnar RMF því að fram sé sett áætlun um rannsóknir í ferðamálum og eru ekki gerðar athugasemdir við einstaka verkefni. Í umsögn RMF um Rannsóknaráætlun Ferðamálastofu 2020-2022

([https://samradsgatt.island.is/oll-mal/$Cases/Details/?id=2709&uid=e612bb6f-15c1-ea11-9b97-005056bcce7e](https://samradsgatt.island.is/oll-mal/%24Cases/Details/?id=2709&uid=e612bb6f-15c1-ea11-9b97-005056bcce7e) ) var hnykkt á því að fjármagn í þennan málaflokk er af skornum skammti og rannsóknaráætlun Ferðamálastofu því afar þröngur stakkur skorinn. Á því hefur engin breyting orðið. Mikilvægi ferðaþjónustu fyrir íslenskt þjóðarbú hefur aldrei verið ljósara en nú á tímum Covid-19 heimsfaraldursins. Brýnt er að endurreisn ferðaþjónustunnar byggi á traustum þekkingargrunni sem stuðli að sjálfbærri uppbyggingu ferðaþjónustunnar og efli þannig íslenskt samfélag til framtíðar. Það gerist ekki nema að stjórnvöld átti sig á því að það er brýnt að byggja nýtingu auðlinda í ferðamálum á þekkingu. Hún fæst aðeins með rannsóknum, og til þeirra þarf alvöru fjármagn.

Virðingarfyllst,

Guðrún Pétursdóttir, formaður stjórnar Rannsóknamiðstöðvar ferðamála

Guðrún Þóra Gunnarsdóttir, forstöðumaður Rannsóknamiðstöðvar ferðamála